11,270,869 members (64,545 online)
Re: My vote of 5 S. M. Ahasan Habib28-Mar-13 5:24 Thanks Last Visit: 31-Dec-99 19:00 Last Update: 4-Mar-15 8:12Refresh1 GRAFIKA: Byna dubbel soveel simkaarte as mense in SA | Netwerk24
Deur Petrus Malherbe 29 Junie 2020 13:03
Daar is meer as 94 miljoen geregistreerde simkaarte in Suid-Afrika. Foto: Unsplash
Daar is nou bykans twee geregistreerde simkaarte vir elke Suid-Afrikaner.
Volgens die jongste beskikbare data van die vier grootste diensverskaffers is daar 94,3 miljoen geregistreerde simkaarte in Suid-Afrika.
Daarvan is 43,8% by Vodacom, 30,8% by MTN en 12,7% by sowel Telkom as Cell C.
Dit is nie ongewoon vir ’n land om meer mobiele subskripsies (oftewel geregistreerde simkaarte) as mense te hê nie.
Wêreldwyd is daar meer as agt miljard sulke mobiele verbindings aan ’n selfoonnetwerk teenoor ’n totale wêreldbevolking van nagenoeg 7,8 miljard, het die Sweedse tegnologiemaatskappy Ericsson bevind.
Dit beteken wel nie al die geregistreerde simkaarte genereer ’n inkomste vir die diensverskaffers nie.
Bykans 83% van die aktiewe simkaarte in Suid-Afrika is voorafbetaal eerder as op kontrak.
Vodacom het die meeste voorafbetaalde kliënte met 35,2 miljoen, volgens die diensverskaffer se jongste beskikbare resultate vir die jaar tot einde Maart.
MTN het egter die meeste kliënte op kontrak met 6,3 miljoen volgens sy resultate vir die kwartaal tot einde Maart.
Danksy strawwe mededinging, veral wat betref die prys van data, het Vodacom, MTN én Cell C in die laaste jaar of wat ’n aansienlike aantal intekenare verloor terwyl Telkom steeds groei.
Sy totale getal intekenare het vir die jaar tot einde Maart met bykans 24% tot 12 miljoen toegeneem.
Telkom en Cell C het nou ewe veel kliënte. Telkom se getal kontrakkliënte is wel meer as Cell C s’n (2,6 miljoen teenoor 1,1 miljoen).
Cell C het in die jaar tot einde Desember ’n aansienlike 21% van sy voorafbetaalde kliënte verloor. Kontrakkliënte is eweneens 5% laer as die vorige jaar.
Vodacom het 6,1 miljoen kontrakkliënte, 4,2% meer as ’n jaar gelede terwyl MTN se totale getal voorafbetaalde kliënte nou 22,7 miljoen beloop.
As geheel het Suid-Afrika 16,1 miljoen kontrakkliënte teenoor 78,2 miljoen voorafbetaalde kliënte.
Meer oor: Mtn | Cell C | Vodacom | Telkom | Tegnologie | Diensverskaffers | Simkaarte | Netwerke
MTN skakel gou sy 5G-netwerk aan
Uitsluit van Airbnb ‘maak nie sin’
Watter bank bied die beste aanlyn bankdienste?